## Obvezatne upute broj LS-II o redoslijedu izbornih radnjih i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 121/2004 (1.9.2004.), Obvezatne upute broj LS-II o redoslijedu izbornih radnjih i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

2238

Na
osnovi članka 26. stavka 1. Zakona o izboru članova predstavničkih tijela
jedinica lokalne i područne (re­gionalne) samouprave (»Narodne novine«, broj
33/01) Državno izborno povjerenstvo Republike Hrvatske propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAMOUPRAVE

1.
Vlada Republike Hrvatske donijela je Odluke o raspisiva­nju izbora za članove
Gradskog vijeća Grada Metkovića i Općinskog vijeća Općine Barilović dana 27.
kolovoza 2004. godine koje su stupile na snagu danom objave u »Narodnim
novinama«, od 1. rujna 2004.

Izbori
će se održati u nedje­lju 3. listopada 2004. godine

2.
Rokovi teku od dana

**2.
rujna 2004. godine od 00:00 sati**

3.
Prijedlozi lista za izbor članova Gradskog vijeća Grada Metković i Općinskog
vijeća Općine Barilović moraju biti dostav­ljeni nadležnom gradskom odnosno
općinskom izbornom povjerenstvu, najkasnije u roku 12 dana od dana raspisiva­nja
izbora, dakle do

**13.
rujna 2004. godine do 24:00 sata**

(Članak
14. stavak 1.)

4.
Nadležno gradsko odnosno općinsko izborno povjerenstvo sastavit će i u javnim
glasilima objaviti sve pravova­ljano pred­ložene liste za izbor članova
predstavničkog tijela, kao i zbirnu listu i to u roku od 48 sati od isteka roka
propisanog za postupak kandidira­nja i podnoše­nja lista, dakle do

**15.
rujna 2004. godine do 24:00 sata**

(Članak
16.)

5. Izborna promi­džba poči­nje od dana objave zbirne
kandidacijske liste i traje zak­ljučno do 24 sata prije održava­nja izbora,
dakle od

**16. rujna 2004. godine od 00:00 sati do**

**1. listopada 2004. godine do 24:00 sata**

(Članak 18. stavak 2.)

6. Zabrana izborne promi­džbe (izborna šut­nja), kao
i svako objav­ljiva­nje prethodnih rezultata ili procjena rezultata izbora
traje u tijeku cijelog dana koji prethodi održava­nju izbora, kao i na dan
održava­nja izbora do zak­ljučno 21.00 sat, dakle od:

**2. listopada 2004. godine od 00:00 sati do**

**3. listopada 2004. godine do 21:00 sat**

(Članak 20.)

7. Nadležno gradsko odnosno općinsko izborno
povjerenstvo mora imenovati članove i zamjenike članova biračkih odbora
najkasnije pet dana prije dana održava­nja izbora za članove predstavničkog
tijela, dakle do:

**27. rujna 2004. godine do 24:00 sata**

(Članak 32. stavak 3.)

8. Nadležno gradsko odnosno općinsko izborno povjerenstvo
objavit će koja su biračka mjesta određena, s naznakom koji birači imaju pravo
glasovati na pojedinim mjestima, najkasnije osam dana prije dana održava­nja
izbora, dakle do:

**24. rujna 2004. godine do 24:00 sata**

(Članak 33. stavak 2.)

9. Glasova­nje traje neprekidno

**3. listopada 2004. godine od 7:00 do 19:00
sati**

Biralište se zatvara u 19:00 sati. Biračima koji su
se zatekli na biračkom mjestu omogućit će se glasova­nje i nakon 19 sati.

(Članak 39. stavak 1.)

10. Birački odbor mora dostaviti zapisnik o svom radu
s ostalim izbornim  materijalom
nadležnom izbornom povjerenstvu najkasnije u roku od 12 sati od zatvar­anja
birališta, dakle do:

**4.
listopada 2004. godine do 7:00 sati**

(Članak
45.)

11.
Nadležno gradsko odnosno općinsko izborno povjerenstvo utvrdit će rezultate
glasova­nja na biračkim mjestima na svom području najkasnije u roku 24 sata od
zatvara­nja birališta, dakle do:

**4.
listopada 2004. godine do 19:00 sati**

(Članak
46. stavak 1.)

12.
Nadležno gradsko odnosno općinsko izborno povjerenstvo kad utvrdi rezultate
glasova­nja za članove predstavničkog tijela, objavit će odmah rezultate izbora
sukladno zapisniku o radu izbornog povjerenstva.

(Članak
49.)

ZaŠtita izbornog prava

13.
Ustavni sud Republike Hrvatske obav­lja opći nadzor ustavnosti i zakonitosti
izbora članova predstavničkih tijela jedinica i rješava izborne sporove.

(Članak
51.)

14.
Prigovor zbog nepravilnosti u postupku kandidira­nja mogu podnijeti:

–
politička stranka koja je predložila listu, dvije ili više političkih stranaka
koje su predložile koalicijsku listu, kao i nosite­lji nezavisnih lista.

(Članak
52. stavak 1.)

15.
Prigovor zbog nepravilnosti u postupku izbora mogu podnijeti samo one političke
stranke o čijim se kandidacijskim listama glasovalo na izborima, kao i nosite­lji
nezavisnih lista o kojima se glasovalo.

(Članak
52. stavak 2.)

16.
Prigovori zbog nepravilnosti u postupku kandidira­nja i izbora članova
općinskog vijeća podnose se nadležnom Županijskom izbornom povjerenstvu u roku:

**48 sati računajući od isteka
dana kada je izvršena rad­nja na koju je stav­ljen prigovor dakle od 00:00 sati
iduće­g dana**

(Članak
53. stavak 1. i 2. u svezi s člankom 54. stavak 1.)

17.
Nadležno županijsko izborno povjerenstvo dužno je donijeti rješe­nje o
prigovoru u roku:

**48 sati od dana kada mu je
dostav­ljen prigovor, odnosno od dana kada su mu dostav­ljeni izborni
materijali na koje se odnosi prigovor, dakle od 00:00 sati iduće­g dana**

(Članak
54. stavak 2.)

18.
Protiv rješe­nja županijskog izbornog povjerenstva pod­no­site­lj prigovora,
koji je nezadovo­ljan takvim rješe­njem ima pravo žalbe Ustavnom sudu Republike
Hrvatske.

Žalba
se podnosi Ustavnom sudu Republike Hrvatske putem nadležnog izbornog
povjerenstva.

(Članak
56. stavak 1. i 3.)

19.
Žalba se podnosi u roku:

**48 sati računajući od dana
kad je prim­ljeno pobijano rješenje, dakle od 00:00 sati iduće­g dana**

(Članak
56. stavak 2.)

20.
Ustavni sud Republike Hrvatske dužan je donijeti odluku o žalbi u roku od

**48 sati od dana primitka
žalbe, dakle od 00:00 sati iduće­g dana**

(Članak
56. stavak 4.)

Klasa:
013-03/04-01/03
Urbroj: 599-04/08
Zagreb, 30. kolovoza 2004.

Predsjednik
**Ivica Crnić, dipl. iur**., v. r.

if !supportEmptyParas endif

Uputa, NN 121/2004-2238